Adansi-Asokwa (Ghana mmarahyɛbadwafie mpɛsoa)

**Adansi-Asokwa**  () yɛ abatoɔ mpɛsua no mu baako a ɛwɔ Ghana mmarahyɛbadwam. Wɔ too aba yii mmarahyɛbadwani (MP) a ɔdi kan koraa wɔ abatoɔ a ɛdii kan no mu. Adansi-Asokwa wɔ Adansi Asokwa mansini no mu a ɛwɔ Ashanti Mantam no mu wɔ Ghana. Nkurotoɔ ahodoɔ a ɛwɔ Adansi-Asokwa abatoɔ mpɛsuaso bi ne Bodwesango, Fumso, Aboabo, Anhwiaso, Adiemra, Hwiremoase, ne Pipiiso.  

## Ahyeɛso
Adansi-Asokwa abatoɔ mpesua no hyɛ Adansi North abatoɔ mpesua no mu a ɛwɔ Ashanti Mantam no mu wɔ Ghana. **Adansi-Asokwa** abatoɔ mpesua no ka abatoɔ mpesua aduanan nson a ɛwɔ Asante mantam no mu no. Nkane na **Adansi-Asokwa** abatoɔ mpesua no ka Adansi North abatoɔ mpesua no ho firi ɔgyefoɔ bosome no da a ɛtɔ so du-nson wɔ afe mpem mmienu ne nan mu de kɔ si sɛ abatoɔ kɔmisa no tetee mpesua no mu maa yɛbɛnyaa **Adansi-Asokwa** abatoɔ mpesua no wɔ ɔbɛnim bosome no da a ɛtɔ so du-num wɔ afe mpem mmienu ne du-nwɔtwe mu.

## Mmarahyɛbadwafoɔ
Wɔ afe mpem mmienu (2000) mu no na Adansi-Asokwa manfoɔ too aba yii  Owura Kobina Tahir Hammond a na ɔgyina ma ɔsono amannyɔkuo NPP no na ɔbɛyɛɛ mmarahyɛbadwani a ɔkɔgyinaa ɔmanfoɔ no anan mu wɔ mmarahyɛbadwam.

Wɔ afe apem aha nkron ne aduokron mmienu (1992) mu no na Adansi-Asokwa manfoɔ hyɛɛ aseɛ too aba maa mmarahyɛbadwani a ɔdi kan. Owura John Kofi Gyasi a na ɔyɛ kyinieɛ amannyɔkuo NDC no ba na na wɔyii no sɛ ɔnkɔgyina wɔn anan mu wɔ mmarahyɛbadwam sɛ mmarahybadwani.
## Abatoɔ

Mfeɛ mpem mmienu ne du-nsia Adansi-Asokwa (2016) abatoɔ  nsunsuasoɔ.

wɔ afe mpem mmienu ne du-nsia abatoɔ mu no, Owura Kobina Tahir Hammond a ɔgyinaa mu maa ɔsono amannyɔkuo NPP   no nyaa mma no mu mpem du-nsia ahanan ne aduosia nwɔtwe (16,468) a sɛ ɛba no ɔha nkyekyɛmu a ɔnyaa aduonum nan ne akyiri pɔ aduasa nson (54.37%). owura Kwabena Tahir Hammond de mpem du-nsia ahanan ne aduosia nwɔtwe (16,468) na ɛdii nkunim wɔ afe mpem mmienu ne du-nsia abatoɔ no mu wɔ Adanse-Asokwa abatoɔ mpesua so.

Saa ara nso na Owura Amankwah Evans a ɔgyinaa mu maa kyiniiɛ amannyɔkuo NDC no nso bɔɔ ne ho mmɔden nyaa mma no mu mpem du-mmienu ahasa aduowɔtwe nkron (12,389) a sɛ ɛba no ɔha nkyekyɛmu nso a, ɔnyaa aduanan ne akyiri pɔ aduokron (40.90%). owura Amankwah Evans de mpem du-mmienu ahasa aduowɔtwe nkron (12,389)  na ɛtɔɔ so mmienu wɔ afe mpem mmienu ne du-nsia abatoɔ no mu wɔ Adanse-Asokwa abatoɔ mpesua so.

Owura Oduro Richard Anokye nso gyinaa sɛ kɔntɔnkorɔ a wangyina amannyɔkuo biara anan mu. Abatoɔ no baa awieɛ no na Owura Oduro Richard Anokye abɔ ne ho mmɔden anya mma no mu apem ahasa ne aduonum mmienu (1,352), a sɛ yɛdekɔ ɔha nkyekyɛmu mu a, ɛgyina hɔ ma ɔha nkyekyɛmu nan ne akyiri pɔ aduanan nsia (4.46%).

Amannyɔkuo a wɔn nnipa nso sii wɔn anan mu wɔ Adansi-Asokwa mmarahyɛbadwa akonnwa no abatoɔ bi nso ne PNC. Owura  Alexander Odoi Larbi a ɔgyinaa PNC amannyɔkuo no anan mu no nyaa mma no mu aduowɔtwe (80) a sɛ yɛdekɔ ɔha mu nkyekyɛmu mu a, Owura Alexander Odoi Larbi mma no gyina hɔ ma ɔha mu nkyekyɛmu hwee ne akyiri pɔ aduonu nsia (0.26%) wɔ Adansi-Asokwa  mmarahyɛbadwa akonnwa no abatoɔ mu no.

### Afe mpem mmienu ne du-mmienu (2012) mmarahyɛbadwam abatoɔ: Adansi Asokwa
wɔ afe mpem mmienu ne du-mmienu (2012) mmarahyɛbadwam abatoɔ a ɛkɔɔ so wɔ Adansi Asokwa abatoɔ mpesua no so no, amannyɔkuo ahodoɔ nan na wɔde wɔn ananmusini bɛgyinaeɛ sɛ yɛnto wɔn so aba ma wɔn mmɛyɛ mmarahyɛbadwafoɔ. wɔ saa afe yi mu no, Owura Kobina Tahir Hammond a ɔgyinaa mu maa ɔsono amannyɔkuo NPP   no nyaa mma no mu mpem du-num ahanson ne aduokron nsia (15,796) a sɛ ɛba no ɔha nkyekyɛmu a ɔnyaa aduonum baako ne akyiri pɔ hwee ne nsia (51.06%). owura Kwabena Tahir Hammond de mpem du-num ahanson ne aduokron nsia (15,796) na ɛdii nkunim wɔ afe mpem mmienu ne du-mmienu abatoɔ no mu wɔ Adanse-Asokwa abatoɔ mpesua so.

Saa berɛ korɔ no ara nso na Owura Amankwah Evans a ɔgyinaa mu maa kyiniiɛ amannyɔkuo NDC no nso bɔɔ ne ho mmɔden nyaa mma no mu mpem du-nan ɔha aduonum nson (14,157) a sɛ ɛba no ɔha nkyekyɛmu nso a, ɔnyaa aduanan num ne akyiri pɔ aduoson nsia (45.76%). owura Amankwah Evans de  mpem du-nan ɔha aduonum nson (14,157)  na ɛtɔɔ so mmienu wɔ afe mpem mmienu ne du-mmienu abatoɔ no mu wɔ Adanse-Asokwa abatoɔ mpesua so.

Amannyɔkuo a ɛtɔ so mmiensa a wɔn ananmusini bɛgyinaa Adansi Asokwa mmarahyɛbadwam akonnwa no abatoɔ no bi nso ne PPP. Owura Ernest Gyimah na ɔgyinaa abatoɔ no mu maa PPP amannyɔkuo no, abatoɔ no baa awieɛ no na wanya mma no mu mpem nson ahaanu ne aduokron mmienu (7292), a sɛ yɛde kɔ ɔha mu nkyekyɛmu mu, ɛgyina hɔ ma ɔha nkyekyɛmu mmienu ne akyiri pɔ aduasa nsia (2.36%). Owura Ernest Gyimah de mma mpem nson ahaanu ne aduokron mmienu (7292), na ɛtɔɔ so mmiensa wɔ abatoɔ no mu.

Amannyɔkuo a ɛtɔ so nan a wɔn ananmusini bɛgyinaa Adansi Asokwa mmarahyɛbadwam akonnwa no abatoɔ no bi nso ne CPP. Onipa a ɔbɛgyinaa CPP amannyɔkuo a wɔn ahyɛnsodeɛ ne Akokɔ no ananmu wɔ Adansi Asokwa mmarahyɛbadwam akonnwa no abatoɔ mu no ne Owura Francis Owusu-Boamah. Abatoɔ no baa awieɛ no, na Owura Francis Owusu-Boamah abɔ mmɔden anya mma no mu mpem mmienu, ahanum ne aduonum (2550), a sɛ yɛde kɔ ɔha nkyekyɛmu mu a, ɛgyina hɔ ma ɔha nkyekyɛmu hwee ne akyiri pɔ aduowɔtwe mmienu (0.82%). Owura Francis Owusu-Boamah de mma mpem mmienu, ahanum ne aduonum (2550), no na ɛtɔɔ so nan wɔ Adansi Asokwa mmarahyɛbadwam akonnwa no abatoɔ no mu.

### Afe mpem mmienu ne nwɔtwe (2008) mmarahyɛbadwam abatoɔ: Adansi Asokwa
Wɔ abatoɔ a yɛtoo no wɔ afe mpen mmienu ne nwɔtwe (2008)  mmarahyɛbadwam abatoɔ a ɛkɔɔ so wɔ Adansi Asokwa abatoɔ mpesua no so no, amannyɔkuo ahodoɔ nan na wɔde wɔn ananmusini bɛgyinaa sɛ yɛnto wɔn so aba ma wɔn mmɛyɛ mmarahyɛbadwafoɔ. wɔ saa afe yi mu no ɔsono amannyɔkuo NPP de Owura Kobina Tahir Hammond na ɛbɛgyinaa wɔ wɔn amannyɔkuo no din mu. Owura Kobina Tahir Hammond a ɔgyinaa mu maa ɔsono amannyɔkuo NPP   no nyaa mma no mu mpem du-mmiensa ahansia ne aduonum nkron (13,659) a sɛ ɛba no ɔha nkyekyɛmu a ɔnyaa aduonum num ne akyiri pɔ nson (55.7%). owura Kwabena Tahir Hammond de mpem du-mmiensa ahansia ne aduonum nkron (13,659) na ɛdii nkunim wɔ afe mpem mmienu ne nwɔtwe abatoɔ no mu wɔ Adanse-Asokwa abatoɔ mpesua so.

Saa berɛ korɔ no ara mu no, na kyiniiɛ amannyɔkuo NDC  nso de  owura Alhaji Abdul-Lateef Madjoub na ɛbɛgyinaa mmarahyɛbadwam akonnwa abatoɔ no mu wɔ Adansi Asokwa abatoɔ mpesua no so maa wɔn amannyɔkuo no. Abatoɔ no baa awieɛ no, na  owura Alhaji Abdul-Lateef Madjoub abɔ ne ho mmɔden anya mma no mu mpem nkron, ahaanu ne du-nkron (9,219) a sɛ ɛba no ɔha nkyekyɛmu nso a, ɔnyaa aduasa nson ne akyiri pɔ nsia (37.6%). owura Alhaji Abdul-Lateef Madjoub de  mpem nkron, ahaanu ne du-nkron (9,219) na ɛtɔɔ so mmienu wɔ afe mpem mmienu ne du-mmienu abatoɔ no mu wɔ Adanse-Asokwa abatoɔ mpesua so.

Amannyɔkuo a ɛtɔ so mmiensa a wɔn ananmusini bɛgyinaa Adansi Asokwa mmarahyɛbadwam akonnwa no abatoɔ no bi nso ne CPP. Onipa a ɔbɛgyinaa CPP amannyɔkuo a wɔn ahyɛnsodeɛ ne Akokɔ no ananmu wɔ Adansi Asokwa mmarahyɛbadwam akonnwa no abatoɔ mu no ne Owura Francis Owusu-Boamah. Abatoɔ no baa awieɛ no, na Owura Francis Owusu-Boamah abɔ mmɔden anya mma no mu apem, ahaasa ne aduasa mmienu (1332), a sɛ yɛde kɔ ɔha nkyekyɛmu mu a, ɛgyina hɔ ma ɔha nkyekyɛmu num ne akyiri pɔ nan (5.4%). Owura Francis Owusu-Boamah de mma apem, ahaasa ne aduasa mmienu (1332), no na ɛtɔɔ so mmiensa wɔ Adansi Asokwa mmarahyɛbadwam akonnwa no abatoɔ no mu.

Amannyɔkuo a ɛtɔ so nan a wɔn ananmusini bɛgyinaa Adansi Asokwa mmarahyɛbadwam akonnwa no abatoɔ no bi nso ne Democratic Freedom Party. Owura Amoako Anaafi ne ananmusini a ɔbɛgyinaa Democratic Freedom Party no anan mu wɔ Adansi Asokwa mmarahyɛbadwam akonnwa no abatoɔ no mu. Abatoɔ no baa awieɛ no na wanya mma no mu ahaasa ne du-nan (314) a sɛ yɛde kɔ ɔha mu nkyekyɛmu a, ɛgyina hɔ ma ɔha mu nkyekyɛmu baako ne akyiri pɔ mmiensa (1.3%). Owura Amoako Anaafi de mma ahaasa ne du-nan (314) na ɛtɔɔ so nan,

### Afe mpem mmienu ne nan (2004) mmarahyɛbadwam abatoɔ: Adansi Asokwa.

### Afe mpem mmienu (2000) mmarahyɛbadwam abatoɔ: Adansi Asokwa

### Afe apem aha nkron ne aduokron nsia mmarahyɛbadwam abatoɔ: Adansi Asokwa

## hwɛ Bio

Asante mantam

## Ntotoh

## Baabi a menyaa mmoa firiiɛ